10. augustil teatas Euroopa teadust tutvustav agentuur AlphaGalileo suure  uudise: Rootsi Umeå ülikooli teadlased on avastanud, et tavalained merel võivad vahel moonduda hiigellaineteks. Eestis on hiigellaineid ehk mõrvarlaineid ennustanud küberneetikainstituudi teadlane Tarmo Soomere ja tema kolleegid. Sealhulgas ka kiirlaevade tekitatud lainete liitumisena näiteks Tallinna lahel. Ning ammu enne rootslasi. Kuid Eesti on nõnda väike, et keegi ei usu isegi seda, et meil võib olla kolm maailmatasemel kettaheitjat, saati siis maailmatasemel teadust.